L-appell tal-Arċisqof Scicluna lill-ommijiet li għaddejjin minn żmien diffiċli fit-tqala tagħhom u lis-soċjetà Maltija. L-appell tal-Arċisqof Scicluna lill-ommijiet li għaddejjin minn żmien diffiċli fit-tqala tagħhom u lis-soċjetà Maltija.Għall-għajnuna ċempel lil Life Line Malta fuq 20330023 jew żur lifelinemalta.eu➡️ knisja.mt/omelijatrinita2021/ Posted by Archdiocese of Malta on Sunday, May 30, 2021  Read in L-Arċisqof Charles Scicluna insista li l-Insara u l-Knisja f'Malta ma jistgħux jipprietkaw favur il-ħajja u tinsa n-nisa f'diffikultà minħabba t-tqala. Fl-omelija tiegħu fil-Kappella tal-Madonna tal-Mirakli f'Ħal Lija dalgħodu, l-Arċisqof appella lin-nisa li jinsabu bejn ħaltejn x'se jagħmlu bihom infushom, bil-wild tagħhom fil-ġuf, biex jitolbu l-għajnuna. Qal li ma jistax ikun li mara f'diffikultà titħalla waħedha. Huwa appellalhom biex jikkuntattjaw lil Life Line Malta, li huwa ċentru ta' appoġġ lin-nisa tqal immexxi mill-Fondazzjoni Life Network. In-nisa jistgħu jagħmlu kuntatt ma' Life Line Malta fuq 2033 0023 u s-sit lifelinemalta.eu. L-Arċisqof dwar l-abort Filmat: "Il-ġuf tal-mara post għażiż, m'għandux ikun post ta' qtil" – L-Arċisqof Mons. Scicluna enfasizza wkoll li, li wieħed jagħraf dawn id-diffikultajiet imur id f'id mal-ipprietkar favur il-ħajja. Huwa fakkar li Marija kienet affaċċjat diversi diffikultajiet meta kellha ssir omm, billi kellha lil Ġużeppi, u l-problemi tagħhom komplew jikbru mat-twelid ta' Ġesù. "Il-bidu ta' kull ħajja jaf ikun ftit ikkumplikat. Bħala komunità Nisranija f'isem Alla l-Missier u l-Iben u l-Ispirtu s-Santu, f'isem Alla Sid il-ħajja, irridu nkunu qrib min hu f'diffikultà għaliex inkella l-kelma tagħna favur il-ħajja tkun fqira u vojta," stqarr l-Arċisqof. Temm jgħid li s-sejħa li jagħmlilna l-Mulej hi li nuru għożża għal xulxin. Għalhekk, appella lin-nies biex jaħsbu fin-nisa li jinsabu f'diffikultà u jagħtuhom l-għajnuna kollha li għandhom bżonn. X'kienet qalet il-Life Network? "Min jitkellem favur l-abort, twieled għax ommu ma qerditux" – Life Network